Porsche 911

Porsche 911 on Porsche 2+2-istmeline kuulus sportauto, mida toodetakse aastast 1964 ning mida esitleti 1963. aasta Frankfurdi autonäitusel. Sellele eelnes mudel Porsche 356, mida toodeti aastatel 1948–65 ning uus 911 oli suurem kui 356. Mootor asub auto tagaosas, kasutusel on endiselt 6-silindrilised boksermootorid ning kuni 1998. aastani kasutas Porsche õhkjahutusega mootoreid. Esimese 911 disainis Ferdinand Alexander Porsche. 911 on olnud edukas ka võidusõiduautona, olles kasutatud nii tehase- kui ka eratiimide poolt. 1970. aastatel võitis vabalthingav 911 Carrera RSR nii Targa Florio kui ka 24-tunnise Daytona võidusõite, ka 911-l baseeruv 935 võitis 1979. aasta Le Mansi 24 tunni võidusõidu. 1999. aastal toimunud sajandi auto valimisel tuli 911 Ford T, MINI, Citroën DS ja Volkswagen "Põrnika" järel viiendaks. 2017. aastaks oli toodetud juba miljon 911-te. Kuigi Porsche on kasutanud 911 iga seeria tähistamiseks erinevaid koodnumbreid, on kõiki mudeleid turustatud ja müüdud 911-na. Mudelite seeriad ja nendega seotud koodnumbrid on järgmised: 911 (1964–1989) 930 (1975–1989) turbomootoriga versioon 964 (1989–1994) 993 (1995–1998) viimane õhkjahutusega mootoriga 911 996 (1999–2004) uue disainiga kere ja vedelikjahutusega mootor 997 (2005–2012) 991 (2012–2019) uue disainiga kere 992 (2019–) Ka mudelite jaoks on fikseeritud nomenklatuur: 911 Carrera - vabalthingav tagaveoline baasmudel. "4" lisatakse nelikveolisele autole, "S" suurendatud võimsusega autole, "GTS" suurema võimsusega võidusõiduraja-suunitlusega autole. Kõik saadaval ka kabrioletina. 911 Targa - sama, kuid eemaldatava katusega. 911 Turbo - turbomootoriga nelikveoline mudel (930/964 pölvkondadel tagavedu). "S" lisatakse suurendatud võimsusega autole. Saadaval ka kabrioletina. 911 GT3 - vabalthingav tagaveoline võidusõiduraja-suunitlusega GT3-klassi homologatsioonimudel, "RS" (RennSport) lisatakse veelgi suurema võidusõiduraja-suunitlusega autole. Saadaval ainult kupeena. 911 GT2 - turbomootoriga tagaveoline võidusõiduraja-suunitlusega GT2-klassi homologatsioonimudel. Saadaval ainult kupeena. Porsche esitles autot esmakordselt 1963. aasta Frankfurdi autonäitusel, auto kandis mudelinime 901. Porsche kasutas toona mudelinimedena tehase projektinumbreid. Number 901 pandi, kuna Porsche lootis tulevasele koostööle Volkswageniga (Volkswagen Põrnika oli loonud Porsche looja Ferdinand Porsche) ja 900-seeria numbrid ei olnud veel Wolfsburgi tehases kasutusel, mispeale valiti 901 kuue- ja 902 neljasilindrilise auto jaoks. Auto oli mõeldud asendama mudelit 356, olles võimsam, suurem ja mugavam. Frankfurdis esitletud autol oli veel mittetöötav mootori makett, töötava mootori sai auto veebruaris 1964. Tootmine algas 14. septembril 1964. Oktoobris 1964 toimunud Pariisi autonäitusel esitas Peugeot kaebuse, kuna omas Prantsusmaal ainuõigust kasutada kolmenumbrilisi mudelitähiseid, mille keskmine number oli null. Prantsusmaal teise nime all müümise asemel muutiski Porsche mudelitähise 911ks, samas firmasiseselt kandsid autoosad endiselt 901 seerianumbreid veel aastaid. 10. novembril 1964 saigi 911 auto ametlikuks nimeks. Esimesed USA turu autod eksporditi veebruaris 1965. Esimestel autodel kasutati 1991 cm3 kuuesilindrist kuue Solex 40PI karburaatoriga 130-hobujõulist mootorit, mis oli sarnane 356 1.6-liitrilisele neljasilindrilisele. Erinevalt 356st oli 911l ka tagaiste, kuid see oli suhteliselt väike, mistõttu ei loetud autot neljaistmeliseks, vaid 2+2-ks. Auto müügihind Saksamaal oli 21900 DEM (tänases vääringus ligi 45000 eurot). Peale 356 tootmise lõppu oli endiselt turgu ka neljasilindrisele autole, ning kuna Porsche kartis, et 911 kallim hind võib vähendada firma müüginumbreid, toodi välja ka baasmudelina mudel 912, mis kasutas endise 356C 1.6-liitrist neljasilindrist mootorit, võimsusega 90 hj ja hinnaga 16250 DEM. 1964-1967 toodeti kokku 6607 911 mudelit, kõik kupeedena. Kartuses, et USA transpordiamet võib keelata avaautod, otsustati kabrioleti asemel luua eemaldatava katusepaneeliga ja plastikust tagaaknaga mudel Targa, millel oli ka kaldumisvastane keretugevdus tagaosas (anti-roll bar). Targa sai nime Sitsiilias toimuva Targa Florio võidusõidu järgi, kus Porsche oli edukas. Seda toodeti kokku 236 autot, makstes rohkem kui tavaline kupee. Samal aastal toodi välja ka suurema võimsusega (160 hj) 911S, millest toodeti 3573 kupeed ja 925 Targat. Mootorist loodi ka 210 hj võidusõiduvariant, mida kasutati 904 ja 906 võidusõiduautodes. 1968. aastal toodi välja uus baasmudel 911T (110 hj), mis vahetas välja neljasilindrise 912. Erinevalt teistest 911 mudelitest oli sellel neljakäiguline käigukast, kuid saadaval oli ka 911 viiekäiguline. Seda toodeti 1611 kupeed ja 789 Targat. 911 sai nüüd uue nime 911L (1169 kupeed, 444 Targat). 1969. aastal toodi välja uus B-seeria. Juhitavuse parandamiseks suurendati teljevahet 57 millimeetrit (2211lt 2268le), kuid seda tehti vaid rataste kauguse arvelt, auto pikkus ei muutunud. Mudeliteks said nüüd 911T, 911E ja 911S. 911T (3904 kupeed/1282 Targat) kasutas endiselt karburaatormootorit (110 hj), kuid E (1968 kupeed/858 Targat) (140 hj) ja S (1492 kupeed/614 Targat) (170 hj) said nüüd kütuse sissepritse. 1970. aastal välja toodud C-seerial suurendati mootori töömahtu 2195 cm3-ni. 1970-1971 toodeti 911T (125 hj) 11019 kupeed ja 6000 Targat, 911E (155 hj) 3028 kupeed ja 1848 Targat ning 911S (180 hj) 3154 kupeed ja 1496 Targat. 1972. aasta E-seerial suurendati mootori töömahtu 2341 cm3-ni, 1972-1973 toodeti 911T (130 hj) 10173 kupeed ja 7147 Targat, 911E (165 hj) 2470 kupeed ja 1896 Targat ning 911S (190 hj) 3160 kupeed ja 1894 Targat. 1973. aastal toodi välja ka legendaarne homologatsiooniversioon 911 Carrera RS, mis kasutas 2687 cm3 210-hj mootorit. Kokku toodeti 1580 kupeed, hinnaga 34000 DEM. 1974. aastal toimus facelift. USA uued autoohutusnõuded tegid autodele kohustuslikuks kaitserauad, mis pidid taluma kokkupõrget 5 miilisel tunnikiirusel (8 km/h) ilma, et auto mootor, esilaternad ja turvavarustus saaksid kahjustada. Kui teised autotootjad paigaldasid need kaitserauad ainult USA turu autodele, siis Porsche integreeris need edukalt auto disaini, et need jäidki auto välisdisaini osaks kuni põlvkonna lõpuni. Kõik autod kasutasid nüüd kütuse sissepritsega 2687 cm3 mootorit. Mudeleid oli 3: 911 (150 hj), 1974-1975 toodeti kokku 5232 kupeed ja 4088 Targat, 911S (175 hj), 4927 kupeed/3051 Targat, ja 911 Carrera (210 hj), 1534 kupeed/610 Targat. 1974. aasta Pariisi autonäitusel esitleti ka 911 Turbot, mis kasutas 2994 cm3 turboülelaadimisega mootorit, võimsusega 260 hj. Autol kasutati tugevamat vedrustust, suuremaid pidureid ja ka tugevamat neljakäigulist käigukasti. Turbomootoriga autod said tehasekoodiks 930. Auto hind 1975. aastal oli 65800 DEM, kokku toodeti 1975-1977 2850 turbomootoriga autot. 1976. aastaks vähendati mudeligammat kahe autoni - 911 ja 911S vahetas välja uus 911, mis kasutas endiselt 2687 cm3 mootorit võimsusega 165 hj (1976-1977 9904 kupeed ja 8182 Targat), 911 Carrera sai nüüd 911 Turbo kolmeliitrise mootori vabalthingavana, kuid võrreldes vana 2.7-liitrisega kaotas 10 hobujõudu (200 hj). Kokku toodeti 2546 kupeed ja 1105 Targat. 1978. aastal uuendati uuesti mootoreid. 911 tavamudeliks sai nüüd 911SC, mis kasutas kolmeliitrist mootorit, võimsusega 180 hj, 911 Turbo sai uue 3299 cm3 mootori võimsusega 300 hj. 1980. suurendati 911SC mootori võimsust 188 ja 1981. aastal 204 hj-ni. USA turul, kus oli kohustuslik katalüsaator, jäi mootori võimsuseks endiselt 180 hj. 1980. aasta oli aga Porschele esimest korda kahjumlik langevate müügiarvude tõttu USAs ning vähene huvi 924 ja 928 mudelite vastu. Porsche uueks direktoriks valiti Peter Schutz, kes oli 1937. aastal lapsena USAsse emigreerunud, lootuses nii USA müügiarve tõsta. Edasimüüjad kaebasid Schutzile, et autode hinnad olid liiga kõrged ja kvaliteedikontroll oli kehv, Schutz otsustas, et esimene probleem sai tekkida ainult teise tõttu. Ta avastas, et probleemiks oli nukkvõlli veokett ja kui ta küsis, miks seda ei olnud parandatud, öeldi talle, et seda polnud põhjust teha, kuna 911 kavatseti välja vahetada 924 ja 928 vastu. Ka Porsche tehnikajuht Helmuth Bottti kabinetis märkas Schutz seinal Porsche mudeliskeemi, mis näitas kolme mudeli - 911, 924 ja 928 evolutsiooni. 911 lõppes 1981. aastal, mispeale Schutz võttis markeri ja pikendas 911 joont plakatilt seinale, mis tähendas, et ta otsustas 911 tootmises hoida. Lisaks korraldas ka ta nukkvõlli ja teiste vigade paranduse ning kvaliteedikontrolli probleemid lõppesid. 1981. aasta Frankfurdi autonäitusel toodi 911st esimest korda välja kabriolett, mis tuli müüki 1983. aastal. Vaatamate hinnalisale oli kabriolett populaarne - aastaga müüdi 4096 autot. Kokku toodeti viie aasta jooksul mudelit 911SC lisaks ka 31941 kupeed ja 21548 Targat. Kuna 911 tulevik oli nüüd kindlustatud, loodi ka 911SCle uus järglasmudel - 911 Carrera, mis tuli välja 1984. aastal. Auto kasutas 3164 cm3 mootorit võimsusega 231 hj (USA turul 207 hj). Porsche edu tõttu võidusõidus, parandatud mudelite ja lisaks ka tugeva USA majanduse ja hea dollari-marga vahetuskursi tõttu Porsche müügiarvud paranesid, jõudes tippu 1986. aastal, kui müüdi 53 000 autot, võrreldes 1980.-1981. aastate 28 000ga. 1987. aastal paranes USA autode võimsus 217 hj-ni. 1989. aastal sai 911 Turbo esimest korda viiekäigulise käigukasti. Samal aastal lõppes esimese põlvkonna 911 tootmine. Kokku toodeti 1984-1989 Carrerast 35571 kupeed, 18468 Targat ja 19987 kabrioletti. Turbomootoriga autosid (3.3-liitrine) toodeti 1978-1989 kokku 18770. 1989. aastal debüteeris uus Benjamin Dimsoni disainitud põlvkond, mis kandis tehasetähist 964. Sellel põlvkonnal olid esimesena saadaval Tiptronic automaatkäigukast ja nelikvedu. Esimese mudelina tuli välja nelikveoline Carrera 4, järgmisel aastal järgnes sellele tagaveoline Carrera 2. Endiselt olid autod saadaval kupee, Targa ja kabrioletina. Autod kasutasid uut 3.6-liitrist mootorit tähisega M64 võimsusega 250 hj. Kõikidel autodel (ka USA-välistel turgudel) oli nüüd katalüsaator. Kokku toodeti 1989-1994 911 Carrera 2st 18219 kupeed, 11013 kabrioletti ja 3534 Targat, Carrera 4st 13353 kupeed, 4802 kabrioletti ja 1329 Targat. Märtsis 1990 esitles Porsche turboversiooni endise 930 asemele, mis tuli müügile 1991. Kuna aga Porschel ei olnud piisavalt aega välja arendada M64st turboga varianti, kasutati algselt edasi vana 930 3.3-liitrist mootorit, mida täiustati, suurendades võimsust 320 hj-ni. Kokku toodeti 3660 3.3-liitrist Turbot. 1993. aastaks sai lõpuks valmis ka M64 turboga variant, mis arendas 360 hj. Selle mootoriga autosid toodeti 1500, kuni 964 tootmise lõppemiseni 1994. aastal. Filmis "Pahad poisid" sõitis Will Smith 1994. mudeliaasta 3.6-liitrise Turboga. 1994. aastal tuli välja uus põlvkond, tehasetähisega 993. Selle disainer oli Tony Hatter. Auto oli võrreldes 964ga paljugi täiustatud, ainult 20% osadest kanti üle 964lt. Baasmudel Carrera jätkas senise M64 mootori kasutamist, nüüd võimsusega 272 hj. Tagaveolist auto nimetati nüüd lihtsalt Carreraks võrreldes 964 Carrera 2-ga. nüüd olid saadaval ainult kupee ja kabriolett. 1996. aastal suurendati mootori võimsust 286 hj-ni. Kokku toodeti 1994-1997 23127 Carrera kupeed ja 15499 kabrioletti, Carrera 4 toodeti 1995-1998 4744 kupeed ja 2422 kabrioletina. Targast sai nüüd 1996. aastal omaette mudel, mis ei kasutanud enam eemaldatavat katusepaneeli, vaid klaaskatust, mis libiseb elektrooniliselt tagaakna alla. Kokku toodeti 1996-1998 4583 Targat, sellele on aga ette heidetud liigsuurt kuumust kabiinis, keerukat ja ebatöökindlat katusemehhanismi ja suuremat massi võrreldes tavalise Carreraga - Targa katus on raskem kui kupee katus ja kogu lisaraskus on auto katusel, mis tõstab auto raskuskeset ja halvendab juhtimist. 1995. aastal toodi välja ka uus turbomootoriga mudel, võimsusega 408 hj. See kasutas nüüd nelikvedu, alates sellest põlvkonnast on kõik 911 Turbod nelikveolised. Lisaks on Turbol 6 cm laiemad rattakoopad ja uus "vaalasaba" tagatiib. Kokku toodeti 5978 Turbot. 1996. aastal tuli välja Carrera 4S ja 1997 Carrera S, mis kasutasid Carrera vabalthingavat mootorit, kuid Turbo laiemat kere. Kokku toodeti 6948 Carrera 4S ja 3714 Carrera S. 1990. aastatel, tänu Audi quattro, Porsche 959/961 ja Nissan Skyline edule hakkasid paljud autospordi liidud piirama, kui mitte täielikult keelama, võidusõiduautodel nelikveo kasutamist. Seetõttu otsustas Porsche FIA GT2-klassi jaoks arendada Turbost tagaveolise võistlusauto 911 GT2. Homologeerimiseks toodeti 57 autot, 1997. aastal 430 hj ja 1998. aastal 450 hj mootoriga. 1. põlvkond 2. põlvkond Porsche 911 SC 3. põlvkond 993 4. põlvkond Alates viiendast põlvkonnast (996), mida toodeti aastatel 1998–2004, kasutati kõikidel järgnevatel 911-del õhkjahutusega mootorite asemel vedelikjahutusega mootoreid. Carrera Carrera 320 hj 3.4 B6, 0–97 4,7 s, 285 km/h Carrera Cabriolet 320 hj 3.4 B6, 0–97 5,0 s, 285 km/h Carrera 4 320 hj 3.8 B6, 0–97 5,0 s, 285 km/h Carrera 4 Cabriolet 320 hj 3.8 B6, 0–97 4,7 s, 285 km/h Carrera 4S 320 hj 3.6 B6, 0–97 5,1 s, 280 km/h Carrera 4S Cabriolet 320 hj 3.6 B6, 0–97 5,3 s, 280 km/h Targa 320 hj 3.4 B6, 0–97 5,1 s, 285 km/h Turbo Turbo 420 hj 3.6 B6, 0–97 4,2 s, 306 km/h Turbo Cabriolet 420 hj 3.6 B6, 0–97 4,3 s, 306 km/h Turbo S 450 hj 3.6 B6, 0–97 4,2 s, 307 km/h Turbo S Cabriolet 450 hj 3.6 B6, 0–97 4,3 s, 307 km/h GT3 GT3 381 hj 3.6 B6, 0–97 4,5 s, 306 km/h GT3 RS 381 hj 3.6 B6, 0–97 4,5 s, 306 km/h GT2 483 hj 3.6 B6, 0–97 4.0 s, 319 km/h Kuuendat põlvkonda (997) toodeti aastatel 2004 kuni 2013. Mudelid: Carrera Hind u 932 622.548 EEK, 3.6 B6 325 hj, 0–97 4.8 s, 285 km/h, The dream lives on. Carrera S Hind u 1 014 113.84 EEK, 3.8 B6 355 hj, 0–97 4.6 s, 293 km/h, Same soul. Even more heart. Carrera Cabriolet Hind u 1 048 068.54 EEK, 3.6 B6 325 hj, 0–97 5.0 s, 285 km/h, The top goes down. Spirits rise. Carrera S Cabriolet Hind u 1 095 605.13 EEK, 3.8 B6 355 hj, 0–97 4.7 s, 293 km/h, Let the sun chase you. Carrera 4 Hind u 1 009 586.54 EEK, 3.6 B6 325 hj, 0–97 4.9 s, 280 km/h, 911 to the power of 4. Carrera 4S Hind u 1 113 714.31 EEK, 3.8 B6 355 hj, 0–97 4.6 s, 288 km/h, The perfect distribution of power. Carrera 4 Cabriolet Hind u 1 113 714.31 EEK, 3.6 B6 325 hj, 0–97 5.1 s, 280 km/h, Open to take any corner. Carrera 4S Cabriolet Hind u 1 115 977.95 EEK, 3.8 B6 355 hj, 0–97 4.7 s, 288 km/h, Take control of the road and sky. Targa 4 Hind u 969 972.723 EEK, 3.6 B6 325 hj, 0–97 5.1 s, 280 km/h, Skydriving. Targa 4S Hind u 1 085 418.72 EEK, 3.8 B6 355 hj, 0–97 4.7 s, 288 km/h, Best of both worlds. Turbo Hind u 1 391 011.06 EEK, 480 hj 3.6 B6, 0–97 3.7 s, 311 km/h, A new interpretation of masterwork. Turbo Cabriolet Hind u 1 544 939.05 EEK, 480 hj 3.6 B6, 0–97 3.8 s, 310 km/h, Best of all worlds. GT3 Hind u 1 199 732.89 EEK, 3.6 l 415 hj B6, 0–97 4.1 s, 311 km/h, Origin: Motorsport. GT3 RS Hind u 1 394 406.53 EEK, 3.6 l 415 hj B6, 0–97 4 s, 311 km/h, Origin: Motorsport. GT2 Hind u 2 139 435.63 EEK, 3.6 l 530 hj B6, 0–97 3.6 s, 328 km/h, Respect required. Porsche 911 Targa on Porsche 911 pool-lahtine versioon. Seda on toodetud 7 põlvkonda, nagu ka tavalist 911. 7. põlvkonda esitleti 2014. aasta alguses Detroiti autonäitusel. Varem tuli katuseplaat käsitsi eemaldada, nüüd eemaldub see elektriliselt, 20 sekundiga. Porsche 911 GT3 RS on Porsche 911 kiireim versioon. Seda on toodetud 3 põlvkonda. 3. põlvkonda hakati tootma 2014. aastal. Sellele pakutakse vaid kahe siduriga automaatkäigukasti PDK. Sellel on 3,8-liitrine 6-silindriline boksermootor (+475 hj), suuremad rehvid ja pidurid, aga see kaalub vähem kui tavaline GT3. RS-i maksimumkiirus on üle 315 km/h ja kiirendus 0–100 km/h alla 3,5 sekundi. Porsche 911 Turbo Cabrio on Porsche 911 kiireim kabriolettversioon. Sellel on 3,8-liitrine 6-silindriline boksermootor, mis arendab 520 või 560 hj (Turbo S), tippkiirus on vastavalt 315 km/h ja 318 km/h ja kiirendus 0–100 km/h vastavalt 3,3 ja 3,2 sekundit (kupeel 3,2/3,1). 2019. aasta mudel koodnimetusega Type 992 debüteeris 2018. aasta Los Angelese autonäitusel. Jonathan Burn (29. november 2018). "New Porsche 911 revealed at the Los Angeles Motor Show". AutoExpress.